**Interná smernica č. 4/2021**

**o financovaní Súkromného školského klubu detí zriadeného pri Súkromnej základnej škole DSA, Sídl. Rozkvet 2047 v Považskej Bystrici**

**Čl. 1**

**Úvodné ustanovenia**

1. V súlade s príslušnými ustanoveniami školského zákona sa vzdelávanie a činnosti v určených školách a školských zariadeniach poskytujú za čiastočnú úhradu.
2. Súkromná základná škola DSA na Sídl. Rozkvet 2047 v Považskej Bystrici zriadená na území mesta Považská Bystrica, ktorej zriaďovateľom je Deutsch-Slowakische Akademien, a.s., Školská 136/5, 977 01 Brezno, a ktorá je na základe rozhodnutia Ministerstva školstva SR č. rozhodnutia 2016 – 13381/21655:2- 10C0 zaradená do siete škôl a školských zariadení Slovenskej republiky vydáva túto smernicu, ktorou sa určujú pravidlá financovania ŠKD v podmienkach školy.

**Čl. 2**

**Predmet**

Predmetom tejto smernice je:

1. Určenie výšky čiastočnej úhrady nákladov za pobyt v ŠKD, spôsob úhrady a použitie dotácie na žiaka v ŠKD.
2. Zabezpečenie dodržiavania predpisov, hospodárnosti, efektívnosti a účinnosti pri hospodárení s finančnými prostriedkami v ŠKD.

**Čl. 3**

**Čiastočná úhrada nákladov za pobyt žiaka v ŠKD**

1. Výšku mesačného príspevku za pobyt dieťaťa v ŠKD určuje zriaďovateľ Deutsch-Slowakische Akademien, a.s., Školská 136/5, 977 01 Brezno.
2. Výška príspevku na čiastočnú úhradu nákladov spojených s činnosťou školského klubu detí je 6,00 EUR mesačne za každé dieťa.
3. Príspevok uhrádza zákonný zástupca vopred do 10. dňa príslušného kalendárneho mesiaca nezávisle od času a počtu dní, ktoré dieťa strávi v ŠKD.
4. Ak nebude príspevok uhradený, bude rodič po 10. dni v mesiaci na túto skutočnosť ústne resp. písomne upozornený.
5. Žiaka možno v priebehu školského roka odhlásiť z ŠKD, vždy 3 dni pred ukončením mesiaca. **Písomnú žiadosť o prerušenie dochádzania dieťaťa do školského klubu detí predloží rodič/zákonný zástupca/ pani vychovávateľke.** Rodič je povinný uhradiť náklady na činnosť dieťaťa v ŠKD za všetky mesiace do dátumu písomného odhlásenia. Rodič po odhlásení dieťaťa z ŠKD nemá nárok na vrátenie alikvotnej čiastky príspevku.
6. Ak rodič odhlási dieťa zo ŠKD v priebehu mesiaca, nemá nárok na vrátenie príspevku.
7. Pri zmene výšky poplatku budú o tom zákonní zástupcovia dieťaťa informovaní písomne.

**Čl. 4**

Príspevok na úhradu za pobyt žiaka v ŠKD rodičia realizujú:

1. Bezhotovostným bankovým prevodom na číslo účtu:

SK28 7500 0000 0040 2382 7068.

**Čl. 5**

**Odpustenie alebo zníženie príspevku**

1. Riaditeľka Súkromnej základnej školy DSA, Sídl. Rozkvet 2047 v Považskej Bystrici môže rozhodnúť o znížení alebo odpustení príspevku, ak zákonný zástupca neplnoletého žiaka o to písomne požiada a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu.
2. Zákonný zástupca žiaka, ktorý má prerušenú dochádzku v ŠKD na viac ako celý mesiac z dôvodu choroby alebo iných závažných dôvodov, môže požiadať riaditeľa školy o odpustenie úhrady príspevku na daný mesiac. Povinnosťou zákonného zástupcu dieťaťa je predložiť potvrdenie od lekára alebo čestné prehlásenie o iných závažných dôvodoch.
3. Príspevok sa vráti pri prerušení činnosti zo strany školy alebo školského zariadenia na viac ako štyri týždne v jednom slede.
4. Príspevok sa nevracia pri bezdôvodnom prerušení dochádzky.

**Čl. 6**

**Použitie finančných prostriedkov**

Poskytnuté finančné prostriedky budú prerozdelené na zabezpečovanie nižšie uvedených

nákladov spojených s prevádzkou a činnosťou ŠKD:

1. Pomôcky a potreby na vykonávanie rekreačnej, oddychovej a záujmovej činnosti žiakov.
2. Všeobecný materiál, prevádzka a údržba ŠKD.

**Čl. 7**

**Záverečné ustanovenie**

Táto smernica o financovaní školského klubu detí pri Súkromnej základnej škole DSA, Sídl.

Rozkvet 2047 v Považskej Bystrici nadobúda účinnosť 01.09.2021.

V Považskej Bystrici, 26.08.2021 Mgr. Nataša Kováčová,

riaditeľka školy